RETTENS DOM (Appelafdelingen)
5. juli 2007
Sag T-247/06 P
Carlos Sanchez Ferriz
mod
Kommissionen for De Europæiske Fællesskaber
»Appel – personalesag – tjenestemænd – karriereudviklingsrapport – bedømmelsesåret 2003 – appellen ugrundet«
Angående: Appel af dom afsagt af Retten for EU-personalesager (Anden Afdeling) den 28. juni 2006, Sanchez Ferriz mod Kommissionen (sag
F-19/05, endnu ikke trykt i Samling af Afgørelser), med påstand om ophævelse af denne dom.
Udfald: Appellen forkastes. Carlos Sanchez Ferriz betaler sagens omkostninger for Retten i Første Instans.
Sammendrag
Tjenestemænd – bedømmelse – karriereudviklingsrapport
(Tjenestemandsvedtægten, art. 43)
Der foreligger en overtrædelse af ligebehandlingsprincippet, når to persongrupper, hvis retlige og faktiske situation ikke
adskiller sig væsentligt fra hinanden, behandles forskelligt, eller når forskellige forhold behandles ens.
Den omstændighed, at anvendelsen af den regel, der indfører en vægtning af de point, som anføres i en karriereudviklingsrapports
forskellige rubrikker, indebærer, at to tjenestemænd, som har det præcist samme antal point i en af rapportens rubrikker,
samlet set opnår et forskelligt antal point ved medregning af de point, som er opnået i de øvrige rubrikker, udgør ikke en
tilsidesættelse af ligebehandlingsprincippet, idet denne forskel er udtryk for, at tjenestemændene ikke befinder sig i samme
situation i forhold til de øvrige rubrikker. Det samme gælder i de tilfælde, hvor to tjenestemænd, som har opnået et forskelligt
antal point i en af disse rubrikker, samlet set opnår samme antal point ved medregning af de point, som er opnået i de øvrige
rubrikker.
(jf. præmis 36 og 37)
Henvisning til: Retten, 7. februar 1991, forenede sager T-18/89 og T-24/89, Tagaras mod Domstolen, Sml. II, s. 53, præmis
68; Retten, 28. oktober 2004, forenede sager T-219/02 og T-337/02, Lutz Herrera mod Kommissionen, Sml. Pers. I‑A, s. 319,
og II, s. 1407, præmis 93; Retten, 25. oktober 2005, sag T-43/04, Fardoom og Reinard mod Kommissionen, Sml. Pers. I‑A, s. 329,
og II, s. 1465, præmis 42; Retten, 28. november 2006, sag T-47/04, Milbert m.fl. mod Kommissionen, endnu ikke trykt i Samling
af Afgørelser, præmis 53.